CELEX: 31991R3800
Language: sl
Date: 1991-12-23 00:00:00
Title: Council Regulation (EEC) No 3800/91 of 23 December 1991 amending Regulation (EEC) No 3906/89 in order to extend economic aid to include other countries in central and eastern Europe

Pomembno pravno obvestilo

|

31991R3800

Uradni list L 357 , 28/12/1991 str. 0010 - 0010 finska posebna izdaja: poglavje 11 zvezek 19 str. 0030  švedska posebna izdaja: poglavje 11 zvezek 19 str. 0030 

		Uredba Sveta (EGS) št. 3800/91z dne 23. decembra 1991o spremembah Uredbe (EGS) št. 3906/89 z namenom razširitve gospodarske pomoči, tako da bo vključevala še druge države Srednje in Vzhodne EvropeSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker so Skupnost in njene države članice sklenile z nekaterimi tretjimi državami združiti prizadevanje za izvajanje ukrepov, ki naj podprejo gospodarsko in socialno reformo, ki se izvaja v Bolgariji, na Češkoslovaškem, Madžarskem, Poljskem, v Romuniji in v Jugoslaviji; ker v ta namen Uredba (EGS) št. 3906/89 [3], kakor je bila spremenjena z Uredbo (EGS) št. 2698/90 [4], določa pogoje za dajanje gospodarske in humanitarne pomoči;ker so se predstavniki Skupine 24, septembra 1991 dogovorili, da razširijo gospodarsko pomoč še na Albanijo, Estonijo, Litvo in Latvijo;ker razširitev okvira Uredbe (EGS) št. 3906/89, tako da vključuje tudi navedene države, predstavlja primerno sredstvo za izvajanje sprejetih obveznosti;ker so poleg tega v navedenih državah izpolnjeni pogoji za tako razširitev;ker združitev Nemčij, dosežena 3. oktobra 1990, pomeni, da je treba postavko "Nemška demokratična republika" črtati iz Priloge k Uredbi (EGS) št. 3906/89, v katerem je seznam držav Srednje in Vzhodne Evrope, ki izpolnjujejo pogoje za prejemanje gospodarske pomoči,SPREJEL NASLEDNJO UREDBOČlen 1V Prilogi k Uredbi (EGS) št. 3906/89 se:1. vključijo še naslednje države:"Albanija, Estonija, Latvija, Litva";2. črta naslednja postavka:"Nemška demokratična republika".Člen 2Ta uredba začne veljati tretji dan po objavi v Uradnem listu Evropskih skupnosti.Za Estonijo, Latvijo in Litvo se uporablja od 1. januarja 1992.Ta uredba je v celoti zavezujoča in se neposredno uporablja v vseh državah članicah.V Bruslju, 23. decembra 1991Za SvetPredsednikY. Van Rooy[1] UL C 313, 4.12.1991, str. 13.[2] Mnenje z dne 13. decembra 1991 (še ni objavljeno v Uradnem listu).[3] UL L 375, 23.12.1989, str. 11.[4] UL L 257, 21.9.1990, str. 1.--------------------------------------------------